Yliopiston valmistumisjuhlissa -
oppilaille kerrotaan usein, että odotus on viimein ohi.
Valmistutte hetken kuluttua.
Hetken kuluttua aloitatte elämänne.
Nyt heillä on valmiudet menestyä, valmiudet mihin tahansa.
Teistä voi tulla huippuja ammatissanne.
Olette valmiita kaikenlaiseen työhön.
Olette valmiita pelaamaan elämän peliä.
Elämän peli. -Elämän peli.
Klassisessa Game of Life -lautapelissä -
pelaajat päättävät ensin, menevätkö yliopistoon.
Opintojen maksamiseksi on otettava laina, mutta mikäs siinä.
Tutkinto takaa paremman palkan.
Velan voi maksaa helposti takaisin.
Sitten voi ostaa talon, mennä naimisiin ja tehtailla takapenkillisen lapsia.
Niin homma toimii pelissä, joillakuilla myös tosielämässä.
Aina kaikki ei kuitenkaan käy yhtä sulavasti ja nopeasti.
Opintolaina voi johtaa pettymyksiin ja umpikujaan.
Päätöstä pidetään hyvänä.
LAINANEUVOJA
Opiskelija haluaa etulyöntiaseman mutta saakin vain velkaa.
Kävin nettipankissa katsomassa opintolainan saldoa.
Kuvasin itseäni ja tallensin reaktioni.
Otin 80 000 dollarin lainan, jota olen lyhentänyt 10 vuotta.
Olen maksanut kaiken kaikkiaan 120 000 dollaria.
Olen silti velkaa 76 000.
Miten helvetissä se on mahdollista?
Opintolainojen arvo on yli 1,7 biljoonaa dollaria.
OPINTOVELALLISTEN TUKIJÄRJESTÖN JOHTAJA
Liki 45 miljoonaa amerikkalaista lyhentää velkaa kuukausittain.
Opintolainojen kokonaisarvo on kolminkertaistunut alle 15 vuodessa.
Yhdysvalloissa niiden arvo ylittää jo auto- ja luottokorttilainojen arvon.
Kriisi on ratkaistava.
KONGRESSIEDUSTAJA
Miksi niin monet kamppailevat opintolainan kanssa -
vielä vuosia valmistumisen jälkeen?
Mitä asialle voi tehdä?
Hyvä koulutus on hyvää bisnestä.
NETFLIX-DOKUMENTTISARJA
Emme voi vastata modernin maailman monimutkaisiin haasteisiin,
jos koulujärjestelmämme on vanhanaikainen.
Luuletteko, että Kiina leikkaa koulutusmenoja?
Laskun maksavat nuoret.
Monilla on valtavasti velkaa tutkinnosta, joka ei taannut heille työpaikkaa.
Ellei mene yliopistoon, voi saman tien hankkia naamatatuoinnin.
Taisin tajuta asian liian myöhään. Opintolainat ovat ihan kamalia.
OPINTOLAINAT
Kaikki alkoi vuonna 1957, kun Maa sai ylimääräisen kuun.
PUNAINEN "KUU"
Niin lehdissä luki.
"KUU"
Tosin sen venäläinen nimi oli Sputnik.
Tekokuu oli rantapallon kokoinen.
Neuvostoliittolainen kantoraketti vei sen avaruuteen.
Huonommallakin radiolla saattoi kuulla heikon piipityksen sen kiertäessä Maata.
Avaruuskilpa oli alkanut.
Yhdysvallat yritti laukaista satelliitin kaksi kuukautta myöhemmin.
Se ei onnistunut yhtä hyvin.
Neuvostoliitto kettuilikin kilpakumppanilleen.
Se vitsaili, halusiko Yhdysvallat kehitysmaille tarkoitettua raha-apua.
Presidentti Dwight Eisenhower puhui hermostuneille äänestäjilleen.
Kanssakansalaiseni,
puhun tänään tieteestä ja kansallisesta turvallisuudesta.
Eräs silmiinpistävä puute maassamme on se, ettei se ole kyennyt -
priorisoimaan tieteellistä koulutusta ja tieteen asemaa kansallisessa elämässä.
Alle kahdeksalla prosentilla oli tuolloin alempi korkeakoulututkinto.
Suurin osa heistä oli valkoisia miehiä.
Jotkut kävivät kalliita yksityiskouluja.
Julkiset yliopistot olivat halvempia, koska valtio tuki opiskelua.
Kaikilla ei silti ollut varaa opiskeluun.
Opintolainoja ei käytännössä ollut.
Pankkeja hirvitti antaa teineille tuhansien dollarien lainaa.
Vuoden 1958 syksyllä Eisenhower antoi koulutusasetuksensa kansakunnan turvaksi.
Liittovaltion lainaohjelma -
tuki tieteellisesti, matemaattisesti ja teknisesti lahjakkaita oppilaita,
jotka lupasivat olla tekemättä väkivaltaista vallankumousta.
Toivottiin, että opiskelijoiden avulla -
Yhdysvallat löisi Neuvostoliiton tieteen kylmässä sodassa.
Pari vuotta myöhemmin presidentti Johnson laajensi ohjelmaa.
Hän allekirjoitti asetuksen korkeakouluopetuksesta.
Matalakorkoinen opintolaina oli tarkoitettu kaikille opiskelijoille,
ei vain tiedenörteille.
Vähävaraisille oli tarjolla stipendejä, joita ei tarvinnut maksaa takaisin.
Kansakuntamme ei koskaan voi tehdä viisaampaa tai tuottoisampaa sijoitusta.
Sijoitus kannatti.
Koko ajatus siitä, että Yhdysvallat on supervalta…
Pieni askel ihmiselle…
…perustuu työvoimaan ja yhteiskuntaan, joka on korkeasti koulutettu.
Liittovaltion panostus korkeakoulutukseen -
mahdollisti koulutuksen rodullistetuille, vähävaraisille ja syrjäytyneille.
Korkeasti koulutettu väestö on kaikkien etu.
Mitä useampi käy yliopiston,
sitä vähemmän on rikollisuutta, sairauksia ja vähävaraisuutta,
jotka aiheuttavat kustannuksia yhteiskunnalle.
Yhä useampi amerikkalainen käy yliopiston.
Yhä useampi heistä turvautuu lainaan, ja lainasummat kasvavat kasvamistaan.
Mikä on tulos? Maa, jossa on valtavasti opintolainaa.
On helppo syyttää yliopisto-opiskelun hintaa.
Viralliset lukukausimaksut ovat todellakin nousseet,
mutta harva maksaa listahinnan.
Tukien ansiosta yksityiskoulujen todellinen kustannus -
on pysynyt samana 20 vuotta.
Mutta julkisissa yliopistoissa,
joissa 3/4 alemmista korkeakoulututkinnoista suoritetaan,
vuosimaksu on tuplaantunut.
Tämä johtuu pitkälti edellisestä taantumasta.
TAANTUMA
Osavaltiot leikkaavat korkeakoulutuksesta.
Kun osavaltiot kiristävät budjettia…
YLIOPISTON TALOUSNEUVOJA
…ensin karsitaan koulutuksesta.
Kun niin kävi, myös tämä kustannus siirtyi perheille.
Liittovaltion tuki korkeakoulutukselle on jäänyt jälkeen todellisesta tarpeesta.
Pell-stipendit vähävaraisille kattoivat aiemmin 79 % opetus- ja elämiskuluista.
Nykyään ne kattavat vain 29 prosenttia.
Yhä useampi myös suorittaa jatkotutkinnon. Niihin ei saa liittovaltion tukea.
Miten maksaa erotus?
Biljoona dollaria opintolainaa.
Liittovaltio jakoi aiemmin suunnilleen yhtä paljon avustuksia ja lainoja.
Enää ei.
Liittovaltio kansallisti opintolainat.
YLIOPISTON KANSLERI
Lainat laskettiin markkinoille ja niitä rohkaistiin ottamaan.
Selviydyin alemmista korkeakouluopinnoista ottamatta opintolainaa.
Oikeustieteen jatko-opintoihin otin noin 80 000 dollarin lainan.
Jos kyseessä on 10 vuoden laina,
lainasumman lisäksi lankeaa maksettavaksi 31 000 dollarin korko.
Lainan kuukausieräksi muodostuu yli 900 dollaria.
Valmistumisen jälkeen tuloni eivät riittäneet lyhennyksiin.
Anoin lykkäystä lainoille.
Hän siis keskeytti takaisinmaksun.
Korko kuitenkin juoksi.
Monissa lainasopimuksissa maksamaton korko lisätään kokonaisvelkaan.
Siksi Holly joutuu maksamaan lisäkorkoa.
Hän maksaa korkoa maksamattomalle korolle.
31 000 dollarin korko paisuu helposti alkuperäistä lainasummaa suuremmaksi.
Tarkoitus oli, että alan tienata. Juristeillahan on hyvät tulot.
Korkeakoulutettu voi odottaa 76 000 dollarin vuosituloja.
Se on kuitenkin koko työuran keskiarvo.
Sen saavuttamiseksi kuluu 14 vuotta. Aluksi tulot ovat paljon pienemmät.
Etenkin, jos valmistuu laman jälkimainingeissa.
Moni löytää itsensä taloustilanteesta,
jossa koulutuksesta ei olekaan hyötyä.
Lainan aiheuttama stressi on estänyt tulevaisuudensuunnitelmat.
Luulin, että koulutus takaa mukavan etumatkan.
Nyt huomaankin, että olen muita jäljessä.
Velan takia en tiedä, uskallanko perustaa perhettä.
Velka on aina tuntunut ahdistavalta.
Välillä ei ole ollut rahaa edes ruokaan.
Kyse on todellisesta kriisistä miljoonien elämässä.
Velkataakka on tuhonnut heidän menestymismahdollisuutensa.
Se on syy, miksi niin moni 20-vuotias asuu vanhempiensa luona.
Se on syy, miksi en ole ostanut asuntoa.
Se on syy, miksi niin monet nuoret eivät halua perustaa perhettä.
Viisikymmentä vuotta sitten tutkinto mahdollisti usein talon ostamisen -
ja lasten kasvattamisen.
Vaikka korkeakoulutettujen palkat ovat nousseet,
asumis- ja lastenhoitokulut ovat kasvaneet nopeammin.
Kun päälle tulevat lainanlyhennykset, haave voi karata käsistä.
Jos ei käy korkeakoulua, saattaa välttyä velanotolta -
mutta saada vielä huonommat kortit.
50 vuotta sitten heilläkin oli varaa taloon ja lapsiin.
Tänään se on paljon vaikeampaa.
Heidän palkkansa on tosiasiassa laskenut.
Korkeakouluttamaton työvoima on jäänyt tyhjän päälle.
Tässä taloustilanteessa on pakko käydä korkeakoulu.
Opiskelusta selviää vain lainalla. Onko ihmisillä vaihtoehtoa?
Ei. Todellisuudessa valinnanvaraa ei ole.
Yliopistoille tilanne on aika mukava.
Ne tarjoavat välttämätöntä tuotetta, jonka hinnan voivat määrätä.
Ihmiset ottavat lainaa maksaakseen hinnan.
Yliopistot eivät ole vastuussa, mikäli valmistuneet eivät pärjää.
Korkeakoulujärjestelmää ylihinnoitellumpaa järjestelmää on vaikea keksiä.
Etenkin tietynlaiset oppilaitokset hyödyntävät toimintaympäristöä.
Tuottoa tavoittelevat korkeakoulut.
Kävin sellaista heti lukion jälkeen.
Koulujen täytyy tuottaa rahaa osakkeenomistajille.
Siksi ne usein pihistävät opetuksessa ja panostavat mainontaan ja rekrytointiin.
Heillä oli mainos, joka pyörii varmaan vieläkin.
"Yksi päivä, yksi ilta on aina, pänttää vaikka lauantaina."
Opiskele online, öisin tai koska vain
Olin kahden pienen lapsen äiti ja tein kahta tai kolmea työtä.
Halusin tietenkin hankkia koulutuksen,
mutta ongelma oli, miten ehtisin tehdä kaiken.
Voittoa tavoittelevat korkeakoulut tavoittelevat juuri tällaisia ihmisiä.
Mitä jos voisit suorittaa alemman tai ylemmän korkeakoulututkinnon kotona?
Opiskelu sopi päivärytmiini ja rahatilanteeseeni.
Voit helposti opiskella töiden jälkeen tai ennen töitä.
Opiskelijavärväri löi luun kurkkuun. "Mitä haluat tehdä elämässäsi?"
Sanoin, että haluan suunnitella videopelejä.
"Täydellistä. Meillä on koulutusohjelma." Heillä oli täydellinen ratkaisu kaikkeen.
Tuntui, että he halusivat minut kovasti, ja se tuntui tosi mukavalta.
Koulut kohdentavat markkinointinsa haavoittuviin ihmisiin.
Niihin, jotka tuntevat jääneensä paitsi perinteisestä korkeakoulutuksesta.
Pienituloiset.
Olin kassa.
Tein rakennushommia.
Vanhemmat. -Yksinhuoltajaäiti.
Yksinhuoltajaisä. -Veteraanit.
Olin kolmesti Irakissa.
Heidän koulutuksensa muka takaa hyvän työn ja tulevaisuuden.
Sain jopa hienon duunin.
Mies kertoi yksityiskohtaisesti,
miten he auttavat saamaan duunin videopelibisneksessä.
100% valmistuneista työllistyisi.
Kävi ilmi, että se ei pitänyt paikkaansa. En oppinut videopelien tekemisestä mitään.
Alle kahdeksan prosenttia lainanottajista käy voittoa tavoittelevaa koulua,
mutta heidän lainansa muodostavat liki 30% ongelmalainoista.
Maksuhäiriö syntyy, kun useampi lainaerä jää maksamatta.
Mitä suurempi velka on, sitä harvemmin takaisinmaksu takkuaa.
Isojen lainojen ottajilla on usein ylempi tutkinto ja hyvät tulot.
Eniten maksuhäiriöitä on pienissä veloissa.
Velalliset aloittavat usein voittoa tavoittelevassa koulussa -
mutteivät koskaan valmistu.
Vuonna 2019 noin 10 prosentissa lainoista ilmeni takaisinmaksuongelmia.
Kyse oli miljoonista ihmisistä. Määrän odotetaan kasvavan.
Asialla on pitkäkestoisia ja vakavia vaikutuksia ihmisen elämään.
Kun luottotiedot menevät, laina lankeaa maksettavaksi välittömästi.
Liittovaltio on erinomaisen tehokas perimään rahaa.
Se voi pidättää palkan ja veronpalautukset.
Se pidättää sosiaalietuudet.
Parin vuoden kuluttua minulle ei jää muita tuloja.
Minulla ei ole varaa siihen.
Liittovaltio voi periä opintolainaa kirjaimellisesti hautaan asti.
Lainan oletuskorko on korkeampi rodullistetuille.
Liki kolmannes vuosikymmen sitten opiskelleista afroamerikkalaisista -
on sittemmin laiminlyönyt lainansa.
Monet heistä tulevat perheistä,
joissa ei ole säästetty koulutusta varten. Ei meilläkään säästetty.
Monet joutuvat tekemään töitä elättääkseen itsensä ja perheensä.
Kun pääsee töihin,
on tunnettua, että mustat saavat vähemmän palkkaa kuin valkoiset -
samasta työstä.
Hälyttävän tilastotiedon mukaan -
valmistuneet mustat laiminlyövät velkansa useammin kuin keskeyttäneet valkoiset.
Opiskelijoiden velkakriisi on kansalaisoikeuskriisi.
Opintolainat lisäävät eriarvoisuutta varallisuusluokkien ja rotujen välillä.
Juuri ne ihmiset, joita järjestelmän oli tarkoitus auttaa,
kärsivät siitä eniten.
Olemme yrittäneet korjata ongelmaa sukupolvien ajan.
Uudet lainsäätäjät parantelevat järjestelmää eri tavoin.
Yhdysvalloissa takaisinmaksusuunnitelma perustuu nyt tuloihin.
Lainaa lyhennetään tietyllä prosentilla tuloista.
Jos elämä ei sujukaan eikä työtä löydy tai siitä ei saa kunnon palkkaa,
maksaa paljon vähemmän.
Ohjelmasta on silti monia versioita, mikä aiheuttaa hämmennystä.
Moninaisten, vaivalloisten sääntöjen takia lainanantajat eivät aina kerro ohjelmasta.
He kertovat, jos osaa kysyä,
mutta he eivät koskaan tarjonneet tietoa.
Kesti vuosia, ennen kuin lyhennykseni suhteutettiin tuloihin.
En tiennyt, että se oli mahdollista.
Kannattaa siis soittaa luotonantajalle ja kysyä.
Jos ohjelmat olisivat helppotajuisempia, kriisin ratkaisu olisi lähempänä.
Järjestelmä toimii esimerkiksi Australiassa.
Purduen yliopistossa Indianassa, jossa Mitch Daniels on kanslerina,
kokeillaan yksityistettyä muunnelmaa tuloihin suhteutetusta takaisinmaksusta.
Tulonjakosopimukset.
Se on tapa rahoittaa opiskelu valmistumisen jälkeen.
Yliopisto, sijoittajat, entiset opiskelijat ja hedge-rahasto -
sijoittavat opiskelijaan.
He maksavat opiskelun ja saavat osuuden tämän myöhemmistä tuloista.
Riski siirtyy opiskelijalta sijoittajalle.
Minusta kaikkien koulujen pitäisi kantaa vastuuta siitä,
että niiden tarjoamat tutkinnot -
tarjoavat valmistuneille menestymisen mahdollisuuden.
Arvostelijoiden mielestä kyse on vain -
uudesta, sääntelemättömästä velkajärjestelmästä.
Toiseen lainatuotteeseen siirtyminen nykyisen opintolainakriisin keskellä -
tuntuu järjettömältä.
Etenkin voittoa tavoittelevia kouluja on yritetty säännellä muilla keinoilla.
Opiskelijavärväreiden toimintaa on tutkittu.
Oppilaitoksia on haastettu oikeuteen koronkiskonnasta.
On luotu myös uusi sääntö.
Ammattiinvalmistamissääntö tarkoittaa,
että valmistuneen tulee kyetä maksamaan opintokulunsa takaisin.
Yksinkertaista.
800 koulutusohjelmaa ei vastannut vaatimuksia.
98% prosenttia ohjelmista oli voittoa tavoittelevissa kouluissa.
Voittoa tavoittelevien koulujen 2000-luvulla kasvaneet opiskelijamäärät -
alkoivat kärsiä huonosta julkisuudesta. Ja sitten…
Entinen hallinto käytti asetusta aseenaan niitä kouluja vastaan, joista ei pitänyt.
OPETUSMINISTERI
Nykyhallinto aikoo korjata edeltäjänsä ylilyönnit.
Opetusministeri Betsy DeVosin johdolla -
Trumpin opetusministeriö romutti Obaman kauden säännökset.
Viime vuosina järkevistä käytännöistä on taas luovuttu.
Sitten pandemia aiheutti uuden taantuman.
Se aiheutti uusia ongelmia opiskelijoille ja yliopistoille.
KÄYTÄ MASKIA
Muttei kaikille yliopistoille.
Korkeakoulujen opiskelijamäärät laskevat kautta linjan.
Arvatkaa, mikä sektori kasvaa? Voittoa tavoittelevat koulut.
Poliitikot ovat väitelleet korkeakoulutuksesta vuosikymmeniä.
Monet heistä opiskelivat 1960-luvulla ja valmistuivat velattomina.
Yhä useammalla vallanpitäjällä on kuitenkin kokemusta opintolainoista.
Makselen vielä opintolainaani.
Lähetän tyttäreni yliopistoon alle vuoden kuluttua.
SENAATTORI
Opintolainan lyhennykset olivat välillä isompia kuin asuntolainan.
KONGRESSIEDUSTAJA
Olen lyhentänyt opintolainaa tässä tuolissa istuessani.
Joka kuudennella amerikkalaisäänestäjällä on opintolainaa.
He odottavat, mitä heidän ehdokkaansa tekevät asialle.
Perheet ja yksittäiset velalliset, joille olen jutellut,
katselevat, miten kaikki syyttelevät toisiaan.
He kaipaisivat vain apua.
Haluatteko talouden huippukuntoon?
Antakaa minulle sama elvytysruiske kuin General Motorsille,
lentoyhtiöille ja rikkaimmalle prosentille ihmisistä,
ja samat verohelpotukset kuin Amazonille ja muille jättiyhtiöille.
Antakaa ne opiskelijoille.
Katsotaan, mitä tapahtuu.
Joe Biden istuu nyt Valkoisessa talossa.
Luuleeko joku…
PRESIDENTTI
…että 12 vuoden opiskelu nostaa enää keskiluokkaan?
Meidän pitäisi ajatella korkeakoulutusta samoin kuin ajattelemme -
esiopetuksen ja perusopetuksen putkea.
Siksi tuen velatonta ja maksutonta yliopisto-opiskelua.
Ajatuksesta on tulossa yleisesti hyväksytty.
Liian moni nykypoliitikko kannattaa salakavalaa kaikki ilmaiseksi -ajatusta.
Älkää menkö halpaan.
Sosialistit yrittävät kaapata korkeakoulutuksen.
Aina kun poliitikko puhuu "ilmaisesta",
veronmaksajan on syytä napittaa takataskunsa.
Erään analyysin mukaan ilmainen yliopisto-opetus vähävaraisille -
maksaisi kymmeniä miljardeja,
mutta se maksaisi itsensä takaisin verotuloina jo vuosikymmenen aikana.
Biden lupaa myös ainakin osittain kuitata nykyisten opintovelallisten velan.
Opintolainojen anteeksianto voi kasvattaa taloutta 80 - 100 miljardilla vuosittain.
Bruttokansantuote nousisi.
Koulutus on kaikkien etu.
Siitä on hyötyä -
sekä työmarkkinoillamme että kansainvälisessä kilpailussa.
Maa, jossa on parempi koulutus, on meitä kilpailukykyisempi.
Neuvostoliitto on kenties pois pelistä,
mutta avaruuskilpa jatkuu teknologian ja innovaation rajamailla.
Kansakuntanne velvollisuus -
on taata jokaiselle maan rajojen sisäpuolella syntyneelle lapselle -
kaikki koulutus, jonka hän kykenee omaksumaan,
mikäli haluamme säilyttää vapautemme maailman kovassa kilpailussa.
Tekstitys: Ilkka Salmenpohja